Document ID: 32003R1035

Komisjoni määrus (EÜ) nr 1035/2003,
17. juuni 2003,
millega muudetakse määrust (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eriti selle artiklit 9,
ning arvestades järgmist:
(1) Komisjoni määruses (EÜ) nr 2316/1999, [3] viimati muudetud määrusega (EÜ) nr 335/2003, [4] sätestatakse määruse (EÜ) nr 1251/1999 üksikasjalikud rakenduseeskirjad teatavate põllukultuuride jaoks pindalatoetuse andmise tingimuste osas ning nähakse ette maa tootmisest kõrvaldamise tingimused.
(2) Ühenduse kvaliteediparandamispoliitika alusel on rapsi- ja rüpsiseemnete pindalatoetust õigus saada vaid neil, kes on kasutanud teatavatest sortidest kvaliteetseemet. Toetuse saamise tingimustele vastavate sortide kindlakstegemisel kasutatakse nõukogu direktiiviga 2002/53/EÜ [5] kehtestatud ühist põllumajandustaimesortide kataloogi. Tuleks määrata kindlaks aeg, kui kaua kataloogist kõrvaldatud sordid on jätkuvalt abikõlbulikud.
(3) Kiu tootmiseks kasvatatava lina uusi sorte võib käsitada abikõlbulikena. Kõnealused sordid tuleks arvata määruse (EÜ) nr 2316/1999 XII lisas esitatud toetussüsteemi tingimustele vastavate sortide nimekirja.
(4) Seepärast tuleks määrust (EÜ) nr 2316/1999 vastavalt muuta.
(5) Käesolevas määruses sätestatud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2316/1999 muudetakse järgmiselt.
1. Artikli 4 lõige 1 asendatakse järgmisega:
"1. Liikmesriigid kohaldavad kvaliteedipoliitikat rüpsi- ja rapsiseemne suhtes, käsitades pindalatoetuse saamise nõuetele vastavate aladena alasid, kuhu on külvatud 00-tüüpi rüpsi- ja rapsisortide sertifitseeritud seemet, millest on enne toetuse maksmist teatatud ja mis on kantud nõukogu direktiiviga 2002/53/EÜ [6] kehtestatud ühisesse põllumajandustaimesortide kataloogi. Sordi ühisest kataloogist eemaldamise korral säilib selle abikõlbulikkus kuni sordi kataloogist väljaarvamise aastale järgneva kolmanda aasta 30. juunini. 00-tüüpi sortide seemnetes on maksimaalne glükosinolaadisisaldus 25 μ mol/g 9 % niiskusesisalduse juures, määratud EN ISO 9167-1:1995 järgi, ning eruukahappesisaldus kuni 2 % kogu rasvhappesisaldusest, määratud EN ISO 5508:1995 järgi."
2. Kiu tootmiseks kasvatatavad linasordid "Alizée" ja "Drakkar" lisatakse XII lisa punkti 1.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Artikli 1 lõiget 2 kohaldatakse alates 2003/04. turustusaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. juuni 2003

Labels: 17
19
5
6